laion/Wikipedia-Exotic huggingface dataset:
דאג דוסי

דאג דוסי (באנגלית: Doug Ducey; נולד ב-9 באפריל 1964) הוא פוליטיקאי אמריקאי חבר המפלגה הרפובליקנית ואיש עסקים לשעבר. כיהן כמושל אריזונה בשנים 2015–2023. לפני כן כיהן מ-2011 כגזבר מדינת אריזונה ולפני כניסתו לפוליטיקה היה מנכ"ל ושותף ברשת גלידריות. דוסי נולד בטולידו שבאוהיו, בנם של מדליין ודאג רוסקו. בילדותו התגרשו הוריו, אמו נישאה בשנית, הוא אימץ את שם משפחתו של אביו החורג ונותר עמו גם לאחר שאמו התגרשה פעם נוספת ב-1981. ב-1986 סיים לימודי תואר ראשון במימון באוניברסיטת אריזונה. לאחר לימודיו עבד כאיש שיווק בחברת פרוקטר אנד גמבל. ב-1995 מונה למנכ"ל ושותף בחברת קולד סטון קרים (Cold Stone Creamery) רשת גלידריות. תחת ניהולו אימצה החברה מודל זכיינות, הפכה לאחת מרשתות הגלידה הגדולות בארצות הברית והתרחבה למדינות רבות ברחבי העולם. ב-2007 התמזגה החברה עם חברת Kahala, דוסי מונה למנכ"ל החברה המאוחדת אך התפטר לאחר מספר חודשים ופינה מקומו למייסד חברת Kahala. ב-2011 נבחר דוסי לגזבר המדינה של אריזונה. ב-2014 ניצח בבחירות לתפקיד מושל אריזונה, ברוב של 53.35%. הוא הושבע לתפקיד בינואר 2015. בנובמבר 2018 נבחר לתקופת כהונה נוספת וסיים את תפקידו ב-2022 עקב מגבלת קדנציות. דוסי נשוי לאנג'לה, אותה הכיר במהלך לימודיהם באוניברסיטה ולהם שלושה בנים. מדיה וקבצים בנושא דאג דוסי בוויקישיתוף אתר האינטרנט הרשמי של דאג דוסי דאג דוסי, ברשת החברתית פייסבוק דאג דוסי, ברשת החברתית אקס (טוויטר) דאג דוסי, ברשת החברתית אינסטגרם דאג דוסי באתר מושל אריזונה
1920 בספורט

ערך מורחב – 1920 ערך מורחב – אולימפיאדת אנטוורפן (1920) האולימפיאדה השישית מתקיימת באנטוורפן שבבלגיה נדו נדי מאיטליה זכה ב-5 מדליות בזהב. פאבו נורמי מפינלנד זכה ב-3 מדליות זהב ומדליית כסף. אוסקר גומר סוואן משוודיה זכה במדליית כסף בגיל 72. טור דה פראנס – פיליף טיס (בלגיה בלגיה) ג'ירו ד'איטליה – גאטנו בלוני (איטליה איטליה) ערך מורחב – אתלטיקה באולימפיאדת אנטוורפן (1920) ג'קסון שולץ (ארצות הברית ארצות הברית) קבע בריצת 100 מטר שיא עולם חדש של 10.6 שניות. ערך מורחב – אליפות וימבלדון 1920 אליפות צרפת הפתוחה – סוזן לנגלן (צרפת צרפת) אליפות וימבלדון – סוזן לנגלן (צרפת צרפת) אליפות ארצות הברית הפתוחה – מולה מלורי (נורווגיה נורווגיה) אליפות אוסטרליה הפתוחה – פאט ווד או הארה (אוסטרליה אוסטרליה) אליפות צרפת הפתוחה – אנדרה גובר (צרפת צרפת) אליפות וימבלדון – ג'רלד פטרסון (אוסטרליה אוסטרליה) אליפות ארצות הברית הפתוחה – ביל טילדן (ארצות הברית ארצות הברית) ערך מורחב – גביע דייוויס 1920 נבחרת גביע דייוויס של ארצות הברית ניצחה את נבחרת אוסטרליה עם התוצאה 5:0 נבחרת אורוגוואי זוכה בטורניר. סרייה א' – אינטר מילאנו זוכה באליפות פרמייר ליג – וסט ברומיץ' אלביון זוכה באליפות הגביע האנגלי – אסטון וילה ליגת העל הארגנטינאית, התאחדות AAF – בוקה ג'וניורס מבואנוס איירס זוכה באליפות ליגת העל הארגנטינאית, התאחדות AAmF – ריבר פלייט מבואנוס איירס זוכה באליפות בשל גודלה של ברזיל, אליפויות נערכו על בסיס אזורי. אליפות סאו פאולו בכדורגל – פלמיירס זכה באליפות אליפות ריו דה ז'ניירו בכדורגל – פלמנגו זכה באליפות בונדסליגה – נירנברג (כדורגל) גביע המלך הספרדי – ברצלונה קליארי – איטליה איטליה התקיימו לראשונה משחקי ליגת העל האיטלקית בכדורסל. המנצחת – Costanza Milano. מרוצי הגרנד פרי למכוניות – המרוץ לא נערך אינדי 500 – גסטון שברולה במכונית מתוצרת פרונטנק. ערך מורחב – שחייה באולימפיאדת אנטוורפן (1920) אתלדה בלייבטריי (ארצות הברית ארצות הברית) 23 באוגוסט באנטוורפן, בלגיה – שיא עולם חדש במשחה ל-100 מטר חופשי בתוצאה של 1:14.4 דקות 25 באוגוסט באנטוורפן, בלגיה – שיא עולם חדש במשחה ל-100 מטר חופשי בתוצאה של 1:13.6 דקות נורמן רוס (ארצות הברית ארצות הברית) 21 ביולי בסידני, אוסטרליה – שיא עולם חדש במשחה ל-800 מטר חופשי בתוצאה של 11:24.2 דקות. השיא הקודם הושג בשנת 1906. דיוק קהנמוקו (ארצות הברית ארצות הברית) 24 באוגוסט באנטוורפן, בלגיה – שיא עולם חדש במשחה ל-100 מטר חופשי בתוצאה של 1:00.4 דקות טדפורד קאן (ארצות הברית ארצות הברית) 10 באפריל בדטרויט, ארצות הברית – שיא עולם חדש במשחה ל-200 מטר חופשי בתוצאה של 2:19.8 דקות נבחרת ארצות הברית 29 באוגוסט באנטוורפן, בלגיה – שיא עולם חדש במחשה שליחים 4*200 מטר חופשי בתוצאה של 10:04.4 מדיה וקבצים בנושא 1920 בספורט בוויקישיתוף
מרכז שרובר לתרבות

מרכז שרובר לתרבות (מכונה לרוב "יס פלאנט") הוא בית קולנוע ומרכז תרבות הממוקם בכניסה לשכונת אבו תור בירושלים (רחוב נעמי פינת דרך חברון), בסמוך לטיילת גבריאל שרובר. המרכז הוקם על ידי קרן גבריאל שרובר בהשקעה של כ-200 מיליון שקלים, תוכנן על ידי משרד קיסלוב קיי אדריכלים ונפתח באוגוסט 2015. שטח המרכז 28,500 מ"ר, על פני 6 קומות. המרכז כולל 16 אולמות, מהם 2 אולמות רב תכליתיים, 2 אולמות תיאטרון ו-12 אולמות קולנוע, בהם אחד בפורמט IMAX ואולמות 4DX. גם האולמות שאינם מוגדרים כאולמות קולנוע מותאמים להקרנת סרטים. בתי הקולנוע מופעלים על ידי פלאנט. בנוסף, כולל המרכז אולמות ושטחים פתוחים המיועדים למופעי תיאטרון, מוזיקה ומחול. לצדם פועלים גם מסעדות, בתי קפה ושטחי מסחר. לאחר פתיחתו נערכו הפגנות של תושבים חרדים במחאה על פתיחתו בשבת. מדיה וקבצים בנושא מרכז שרובר לתרבות בוויקישיתוף אתר האינטרנט הרשמי של יס פלנט ירושלים ליאה לוין, עכבר העיר אונליין, בקרוב: הקולנוע עם הנוף הכי יפה בארץ, באתר הארץ, 29 באפריל 2014 נעמה ריבה, האם מרכז שרובר יושיע את חובבי הקולנוע בירושלים?, באתר הארץ, 10 באוגוסט 2015 אודי שישון, ‏יס פלאנט בירושלים פותח את שעריו; יפעל גם בשבת, באתר גלובס, 11 באוגוסט 2015 נועם (דבול) דביר ודני אדינו אבבה, בגלל יס פלאנט: חרדים התעמתו עם שוטרים בירושלים, באתר ynet, 14 באוגוסט 2014 ערך זה הוא קצרמר בנושא ירושלים. אתם מוזמנים לתרום לוויקיפדיה ולהרחיב אותו.
דגל נבדה

דגל מדינת נבדה הוא דגל כחול שבפינתו השמאלית העליונה נמצא כוכב, וסביבו רשום שם המדינה "נבדה". מעל הכוכב מצוי סרט ועליו רשום "נולדה בקרב" לציון צירופה של המדינה לאיחוד במהלך מלחמת האזרחים האמריקנית. מתחת לכוכב נמצאים שני ענפי מרווה ירוקים עם פרחים צהובים. המרווה היא הפרח המסמל את המדינה. בשנת 1926 נערכה תחרות עיצוב שבה נבחר הדגל שעוצב על ידי לואיס שלבק השלישי. דגל זה שונה מעט על ידי בית המחוקקים של מדינת נבדה - הייתה מחלוקת בין הבית התחתון לבית העליון בדבר מיקום שמה של המדינה על הדגל, ורק לאחר שהושגה פשרה נחקק חוק בשנת 1929 עליו חתם המושל פרד ב. באלזאר הקובע את דגל המדינה. בשנת 1989 התברר כי החוק שנחקק ונחתם על ידי המושל אינו משקף את הפשרה שהושגה בין שני בתי הנבחרים. בהתאם לפשרה נחקק ב- 1991 חוק חדש הקובע כי שם המדינה יופיע מתחת לכוכב ומעל ענפי המרווה. מדיה וקבצים בנושא דגל נבדה בוויקישיתוף דגל נבדה, באתר דגלי העולם (באנגלית) דגל נבדה, באתר אנציקלופדיה בריטניקה (באנגלית) ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
מחוזות אלבמה

במדינת אלבמה שבארצות הברית ישנם 67 מחוזות. הגדול שבמחוזות אלבמה הוא מחוז בולדווין (4,118 קמ"ר), הקטן שבהם הוא מחוז אטווה (1,386 קמ"ר), והמאוכלס שבהם הוא מחוז ג'פרסון (658,466 תושבים נכון ל-2010). עיר הבירה של אלבמה, מונטגומרי, נמצאת במחוז מונטגומרי. מדיה וקבצים בנושא מחוזות אלבמה בוויקישיתוף
סוליס (פירושונים)

האם התכוונתם ל... סוליס – אלת מעיינות חמים, בבאת' שבאנגליה בתקופה הרומית אישים הילדה סוליס – פוליטיקאית אמריקאית וירגיל סוליס – חרט אמן, שרטט ואמן הדפסים ותחריטי עץ גרמני במאה ה-16 מאוריסיו סוליס מורה - כדורגלן עבר קוסטה ריקאי רוברטו סוליס – שודד אמריקאי
מחוז קלינטון

האם התכוונתם ל... מחוזות הנקראים על שמו של ג'ורג' קלינטון, המושל הראשון והשלישי של ניו יורק מחוז קלינטון (ניו יורק) – מחוז במדינת ניו יורק מחוז קלינטון (אוהיו) – מחוז במדינת אוהיו מחוזות הנקראים על שמו של דוויט קלינטון, המושל השביעי והתשיעי של ניו יורק ואחיינו של ג'ורג' קלינטון מחוז קלינטון (אילינוי) – מחוז במדינת אילינוי מחוז קלינטון (אינדיאנה) – מחוז במדינת אינדיאנה מחוז קלינטון (איווה) – מחוז במדינת איווה מחוז קלינטון (קנטקי) – מחוז במדינת קנטקי מחוז קלינטון (מישיגן) – מחוז במדינת מישיגן מחוז קלינטון (מיזורי) – מחוז במדינת מיזורי מחוז קלינטון (פנסילבניה) – מחוז במדינת פנסילבניה
מחוז וושינגטון

וושינגטון (באנגלית: Washington) הוא שמם של 30 מחוזות בארצות הברית: האם התכוונתם ל... מחוז וושינגטון (אלבמה) – מחוז במדינת אלבמה שבארצות הברית מחוז וושינגטון (ארקנסו) – מחוז במדינת ארקנסו שבארצות הברית מחוז וושינגטון (קולורדו) – מחוז במדינת קולורדו שבארצות הברית מחוז וושינגטון (פלורידה) – מחוז במדינת פלורידה שבארצות הברית מחוז וושינגטון (ניו יורק) – מחוז במדינת ניו יורק שבארצות הברית מחוז וושינגטון (ג'ורג'יה) – מחוז במדינת איידהו שבארצות הברית מחוז וושינגטון (איווה) – מחוז במדינת איווה שבארצות הברית מחוז וושינגטון (קנזס) – מחוז במדינת קנזס שבארצות הברית מחוז וושינגטון (מיזורי) – מחוז במדינת מיזורי שבארצות הברית מחוז וושינגטון (מיין) – מחוז במדינת מיין שבארצות הברית מחוז וושינגטון (מרילנד) – מחוז במדינת מרילנד שבארצות הברית מחוז וושינגטון (קנטקי) – מחוז במדינת קנטקי שבארצות הברית מחוז וושינגטון (מינסוטה) – מחוז במדינת מינסוטה שבארצות הברית מחוז וושינגטון (מיזורי) – מחוז במדינת מיזורי שבארצות הברית מחוז וושינגטון (מיסיסיפי) – מחוז במדינת מיסיסיפי שבארצות הברית מחוז וושינגטון (ויסקונסין) – מחוז במדינת ויסקונסין שבארצות הברית מחוז וושינגטון (וירג'יניה) – מחוז במדינת וירג'יניה שבארצות הברית מחוז וושינגטון (ורמונט) – מחוז במדינת ורמונט שבארצות הברית מחוז וושינגטון (אינדיאנה) – מחוז במדינת אינדיאנה שבארצות הברית מחוז וושינגטון (אילינוי) – מחוז במדינת אילינוי שבארצות הברית מחוז וושינגטון (יוטה) – מחוז במדינת יוטה שבארצות הברית מחוז וושינגטון (טנסי) – מחוז במדינת טנסי שבארצות הברית מחוז וושינגטון (רוד איילנד) – מחוז במדינת רוד איילנד שבארצות הברית מחוז וושינגטון (פנסילבניה) – מחוז במדינת פנסילבניה שבארצות הברית מחוז וושינגטון (אורגון) – מחוז במדינת אורגון שבארצות הברית מחוז וושינגטון (אוקלהומה) – מחוז במדינת אוקלהומה שבארצות הברית מחוז וושינגטון (אוהיו) – מחוז במדינת אוהיו שבארצות הברית מחוז וושינגטון (קרוליינה הצפונית) – מחוז במדינת קרוליינה הצפונית שבארצות הברית מחוז וושינגטון (נברסקה) – מחוז במדינת נברסקה שבארצות הברית מחוז וושינגטון (לואיזיאנה) – מחוז במדינת לואיזיאנה שבארצות הברית
נצומי הושי

נצומי הושי (ביפנית: 星奈津美; נולדה ב-21 באוגוסט 1990) היא שחיינית יפנית, היא אלופת העולם (קאזאן 2015) ובעלת מדליית ארד אולימפית (לונדון 2012) במשחה ל-200 מטר פרפר. הושי נולדה בסאיטאמה. היא למדה מדעי הספורט באוניברסיטת ואסדה שבטוקיו. באולימפיאדת בייג'ינג (2008) סיימה הושי במקום עשירי במשחה ל-200 מטר פרפר בתוצאה של 2:07.93 דקות. בשלב המוקדמות היא קבעה תוצאה של 2:07.02 דקות ועלתה מהמקום השישי לשלב חצי הגמר. באליפות העולם שנערכה בשאנגחאי סין בשנת 2011 סיימה הושי במקום רביעי במשחה ל-200 מטר פרפר בשיא יפן חדש של 2:05.91 דקות, מאית השנייה איטי ממדליית ארד. באולימפיאדת לונדון (2012) זכתה הושי במדליית ארד במשחה ל-200 מטר פרפר בתוצאה של 2:05.48 דקות, אחרי ליויאנג ג'יאו מסין שקבעה שיא אולימפי חדש של (2:04.06 דקות) ומיריה בלמונטה מספרד (2:05.25 דקות). נוסף לכך, היא סיימה במקום 23 במשחה ל-100 מטר פרפר בתוצאה של 59.06 שניות. באליפות העולם שנערכה בברצלונה ספרד בשנת 2013 סיימה הושי במקום רביעי במשחה ל-200 מטר פרפר בתוצאה של 2:06.09 דקות. באליפות הפאן פסיפיק בשחייה שנערכה בגולד קוסט אוסטרליה בשנת 2014 זכתה הושי במדליית כסף במשחה ל-200 מטר פרפר בתוצאה של 2:06.68 דקות, אחרי קמיל אדמס (2:06.61 דקות) ולפני קייטי מקלפלין (2:07.08 דקות), שתיהן מארצות הברית. באליפות העולם שנערכה בקאזאן רוסיה בשנת 2015 זכתה הושי במדליית זהב במשחה ל-200 מטר פרפר בתוצאה של 2:05.56 דקות, לפני קמיל אדמס (2:06.40 דקות) וג'אנג יופיי מסין (2:06.51 דקות). נוסף לכך, היא סיימה במקום 14 במשחה ל-100 מטר פרפר בתוצאה של 58.45 שניות. מדיה וקבצים בנושא נצומי הושי בוויקישיתוף נצומי הושי, ברשת החברתית אקס (טוויטר) נצומי הושי, באתר olympedia.org נצומי הושי, באתר Swimrankings נצומי הושי, באתר SwimSwam
דולגופולסקי

דולגופולסקי (ברוסית: Долгопольский) הוא שם משפחה. האם התכוונתם ל... אהרן דולגופולסקי – בלשן סובייטי-ישראלי צדוק דולגופולסקי (דאָלגאָפּאָלסקי) - סופר יידי סובייטי
ספופן

ספופן (בספרדית: Zapopan), היא עיר ומועצה אזורית במדינת חליסקו במקסיקו. העיר היא חלק מהמטרופולין של גוודלחרה, בירת חליסקו. בספופן מתגוררים 1,243,756 תושבים (נכון ל-2010), מה שהופך אותה לעיר השנייה מבחינת גודל אוכלוסייתה בחלסיקו. מקור השם ספופן הוא בשם המקום בשפת נאוואטל "צפופן". משמעות השם היא "מקום עצי הספוטה", שם כולל למספר מיני עצים הכלולים במשפחת הספוטיים. בין המאות ה-12 וה-14 היגרו לאזור קבוצות גדולות של ילידים משבטים שונים שעזבו מקומות דרומיים יותר בחיפוש אחר מקום חדש להתיישבות. בהדרגה נוצרה במקום עיר גדולה שהפכה למרכז אזורי, אולם בעקבות מלחמות עם מספר שבטים באזור היא ירדה מגדולתה ועד בואם של הספרדים במאה ה-16 היא ננטשה כמעט לחלוטין. ב-1530 הקונקיסטאדור נוניו דה גוסמאן כבש את האזור, ובשנים שלאחר מכן הכפר ננטש לחלוטין. ב-1541 אנקומנדרו מקומי בשם פרנסיסקו דה בובדייה הביא כ-150 מהילידים תחת אחריותו ליישב מחדש את ספופן, שבהמשך היו מהפועלים שבנו את גוודלחרה הקרובה. כמו כן הובא לספופן פסל של מרים, אם ישו, שזכה לכינוי "גבירתנו של ספופן". בהמשך נבנתה בזיליקת גבירתנו של ספופן אשר נועדה להכיל את הפסל והיא הפכה לאתר לעלייה לרגל. ספופן נותרה התיישבות קטנה יחסית עד המאה ה-19. ב-1824, לאחר קבלת העצמאות של מקסיקו והקמת מדינת חליסקו, הוענק לספופן מעמד רשמי של עיירה. ב-8 בדצמבר 1991, לרגל חגיגות 450 השנים להיווסדה, ספופן קיבלה מעמד רשמי של עיר. הכלכלה המקומית מסתמכת על תעשייה, גידול מקנה, וחקלאות, הכוללת בין היתר גידול תירס, דורה, עגבניות, חמצה ומנגו. בעיר נמצאים מספר מוסדות להשכלה גבוהה, בהם קמפוסים של האוניברסיטה האוטונומית של גוודלחרה ואוניברסיטת עמק אטמחק. פולין צ'נסטוחובה, פולין קובה מריאנאו, קובה קוסטה ריקה קרטגו, קוסטה ריקה ארצות הברית גרנד ראפידס, מישיגן, ארצות הברית ארצות הברית סגינו, מישיגן, ארצות הברית ארצות הברית רוזמיד, קליפורניה, ארצות הברית מדיה וקבצים בנושא ספופן בוויקישיתוף אתר האינטרנט הרשמי של ספופן (בספרדית) ספופן, באתר אנציקלופדיה בריטניקה (באנגלית)
אושייצק

אושייצק (בפולנית: Osieck) היא עיירה במחוז אוטובוצק שבפרובינציית מזוביה בפולין, בה שכנה עד השואה קהילה יהודית. אושייצק נזכרת לראשונה בתעודות מן המאה ה-18 ככפר בבעלות אצילים פולנים. על פי אופייה הייתה יישוב חקלאי, אך מאחר שהתקיימו בה שווקים וירידים, היא שימשה גם מרכז מסחרי לסביבתה, וב-1826 קיבלה מעמד עירוני. בשנת 1827 היו בה 159 בתים, וב-1860 185 בתים, רק ארבעה מהם בתי לבנים. באמצע ספטמבר 1939 נכבשה העיירה בידי הגרמנים, אך הם לא ישבו בה דרך קבע, והשאירו את ניהולה בידי הרשות המקומית הפולנית. תחילת היישוב היהודי בעיירה היא בראשית המאה ה-19. בשנים 1862 עד 1873 אסרו שלטונות רוסיה על ישיבת יהודים בעיירה בשל קרבתה לגבול, ומסיבה זו התפתחה הקהילה רק לקראת סוף המאה ה-19. רוב יהודי העיירה התפרנסו ממסחר בתוצרת חקלאית וממלאכה, ובימי מלחמת העולם הראשונה עסקו גם בייצור ביתי של מצרכים בסיסיים. בראשית המאה ה-20 נבנה בעיירה בית מדרש מעץ, ובשנים 1908 עד 1919 כיהן במקום הרב עזריאל חיים זמלינג. בשנת 1913 אירעו מספר פרעות ביהודי העיירה, ובהן נהרג יהודי אחד. בתום מלחמת העולם הראשונה עברו דרך העיירה חיילים מהצבא הכחול, שפרעו גם הם ביהודים. בשנות העשרים והשלושים התקיימה בעיירה פעילות ציונית, ובשנת 1923 נוסד בה סניף של אגודת ישראל. כרב הקהילה האחרון שימש הרב י"מ זוסמן. יהודי העיירה סבלו מגל האנטישמיות הפולני בשנות השלושים, במהלכו נערכה הסתה נגד יהודי העיירה, ויודו מדי פעם אבנים לעבר בית המדרש בעיירה ולעבר בתי היהודים בה. בין מלחמות העולם נמנו בעיירה 324 יהודים. במהלך הכיבוש הגרמני במלחמת העולם השנייה עזבו היהודים את העיירה לריכוזים יהודיים גדולים יותר בסביבתה, ומשם נשלחו רובם למחנה ההשמדה טרבלינקה בסתיו 1942. מדיה וקבצים בנושא אושייצק בוויקישיתוף אושייצק באתר מרכז מורשת יהדות פולין "אושייצק", באתר השטעטל הווירטואלי "אושייצק", באתר JewishGen (באנגלית)
מרקו קוך

מרקו קוך (בגרמנית: Marco Koch; נולד ב-9 ביולי 1990) הוא שחיין גרמני, הוא אלוף העולם (קאזאן 2015), אלוף העולם לבריכת 25 מטר (וינדזור 2016), אלוף אירופה (ברלין 2014) ושיאן עולם במשחה ל-200 מטר חזה (בריכת 25 מטר) וכן אלוף העולם לבריכת 25 מטר (וינדזור 2016) במשחה ל-100 מטר חזה. קוך נולד בדרמשטט. באליפות אירופה שנערכה בדברצן הונגריה בשנת 2012 זכה קוך במדליית כסף במשחה ל-200 מטר חזה בתוצאה של 2:09.26 דקות, אחרי דניאל גיורטה מהונגריה (2:08.60 דקות) ולפני פנגיוטיס סמילידיס מיוון (2:09.72 דקות). נוסף לכך, הוא סיים במקם רביעי במשחה ל-100 מטר חזה בתוצאה של 1:00.99 דקות. באליפות העולם שנערכה בברצלונה, ספרד בשנת 2013 זכה קוך במדליית כסף במשחה ל-200 מטר חזה בתוצאה של 2:08.54 דקות, אחרי דניאל גיורטה שקבע שיא אליפות ושיא אירופה חדש של 2:07.23 דקות ולפני מטי מטסון מפינלנד (2:08.95 דקות). באליפות אירופה שנערכה בברלין גרמניה בשנת 2014 זכה קוך במדליית זהב במשחה ל-200 מטר חזה בשיא אליפות חדש של 2:07.47 דקות, לפני רוס מורדוך מבריטניה (2:07.77 דקות) וגיאדריוס טיטניס מליטא (2:08.93 דקות). באליפות העולם (בריכת 25 מטר) שנערכה בדוחא קטר בדצמבר אותה שנה זכה קוך במדליית כסף במשחה ל-200 מטר חזה בתוצאה של 2:01.91 דקות, אחרי דניאל גיורטה (2:01.49 דקות) ולפני קיריל פריגודה מרוסיה (2:02.38 דקות). באליפות העולם שנערכה בקאזאן, רוסיה בשנת 2015 זכה קוך במדליית זהב במשחה ל-200 מטר חזה בתוצאה של 2:07.76 דקות, לפני קווין קורדס מארצות הברית (2:08.05 דקות) ודניאל גיורטה (2:08.10 דקות). באליפות אירופה (בריכת 25 מטר) שנערכה במכון וינגייט, נתניה בדצמבר אותה שנה זכה קוך בשתי מדליות זהב, במשחה ל-100 מטר חזה בתוצאה של 56.78 שניות, לפני אדם פיטי מבריטניה (56.96 שניות) וגיאדריוס טיטניס (57.02 שניות) ובמשחה ל-200 מטר חזה בשיא אליפות חדש של 2:00.53 דקות, לפני דניאל גיורטה (2:01.99 דקות) ואנדרו ויליס מבריטניה (2:02.76 דקות). באולימפיאדת ריו דה ז'ניירו (2016) סיים קוך פעמיים במקום שביעי במשחה ל-200 מטר חזה בתוצאה של 2:08.00 דקות ובמשחה שליחים 4x100 מטר מעורב בתוצאה של 3:33.50 דקות, את סגנון החזה הוא שחה ב"זינוק שליחים" בתוצאה של 59.63 שניות. בתחרות שנערכה בבריכת 25 מטר בברלין בנובמבר 2016 קבע קוך במשחה ל-200 מטר חזה שיא עולם חדש של 2:00.44 דקות, שיפור לשיא העולם בן השנתיים של דניאל גיורטה (2:00.48 דקות). 400 מטר חופשי: 3:52.19 דקות (2016) 50 מטר חזה: 27.91 שניות (2009) 100 מטר חזה: 59.80 שניות (2009) 200 מטר חזה: 2:07.47 דקות (2014), שיא גרמניה 50 מטר גב: 24.93 שניות (2016) 50 מטר חזה: 26.52 שניות (2014) 100 מטר חזה: 56.75 שניות (2016), שיא גרמניה 200 מטר חזה: 2:00.44 דקות (2016), שיא עולם בעבר 400 מטר מעורב אישי: 4:01.87 דקות (2015), שיא גרמניה התפתחות שיא העולם במשחה ל-200 מטר חזה (ויקיפדיה האנגלית) מדיה וקבצים בנושא מרקו קוך בוויקישיתוף מרקו קוך, ברשת החברתית פייסבוק מרקו קוך, באתר הוועד האולימפי הבין-לאומי מרקו קוך, באתר olympedia.org מרקו קוך, באתר Swimrankings מרקו קוך, באתר SwimSwam
נבאס

נבאס (בספרדית: Navas) הוא שם משפחה ספרדי. האם התכוונתם ל... חסוס נבאס – כדורגלן ספרדי קיילור נבאס – כדורגלן קוסטה ריקאי ססאר נבאס – כדורגלן ספרדי
שלום בדורנו

"שלום בדורנו" או "שלום בזמננו" (באנגלית: Peace for Our Time) הוא כינוי לנאום שנישא ב-30 בספטמבר 1938 על ידי ראש הממשלה הבריטי, נוויל צ'מברלין, על אודות הסכם מינכן, ובו הכריז כי הביא "שלום בדורנו". כינוי זה של הנאום הוא אזכור של מילותיו של בנג'מין דיזראלי, אשר בשובו מקונגרס ברלין בשנת 1878 אמר: "שבתי מגרמניה עם שלום לדורנו" (באנגלית: I have returned from Germany with peace for our time). הנאום ידוע לשמצה משום שבדיעבד הוא נתפס כנאיבי, שכן פחות משנה לאחר ההסכם, בעקבות מעשי התוקפנות של קנצלר גרמניה, אדולף היטלר והפלישה לפולין, הכריזה בריטניה מלחמה על גרמניה והחלה מלחמת העולם השנייה, וכעבור כמה חודשים התפטר צ'מברלין מתפקידו. צ'מברלין נחת בבריטניה ב-30 בספטמבר 1938 ונאם לקהל שהתגודד לקבל את פניו: בראייתי, יישוב הבעיה הצ'כוסלובקית, אשר הושג זה עתה, הוא רק ההקדמה לפתרון גדול יותר אשר יביא שלום לאירופה כולה. הבוקר שוחחתי שוב עם הקנצלר הגרמני, הר היטלר, והנה ההסכם אשר נושא עליו את שמו כמו גם את שמי. חלקכם, אולי, כבר שמעתם על תוכנו, אבל ברצוני להקריא לכם זאת: "...אנו מתייחסים להסכם שנחתם אמש ולהסכם הימי האנגלו-גרמני כסמל לרצון של שני עמים לעולם לא להילחם שוב האחד כנגד השני". מאוחר יותר הוא עמד מחוץ למעון ראש הממשלה בדאונינג 10, קרא שוב מן ההסכם וסיכם: חבריי היקרים. בפעם השנייה בהיסטוריה שלנו, ראש ממשלה בריטי שב מגרמניה בהביאו הסכם עם כבוד. אני מאמין שזהו שלום בדורנו. אנו מודים לכם מעומק ליבנו. שובו לביתכם ושתהיה לכם שינה ערבה.
כדורמים באליפויות העולם

כדורמים באליפות העולם הוא טורניר כדורמים בינלאומי שנערך מדי שנתיים, כחלק מאליפות העולם בשחייה. נבחרת ישראל בכדורמים נשים השתתפה פעם אחת בטורניר באליפות העולם (2023) וסיימה במקום עשירי. נבחרת ישראל בכדורמים השתתפה 3 פעמים בטורניר באליפויות העולם (1973, 1978 וב-1986). בשני הטורנירים הראשונים היא סיימה במקום 16 והאחרון ובטורניר השלישי שבו השתתפה היא סיימה במקום 15 והאחרון. סרביה כוללת באופן רשמי את יוגוסלביה וגם את סרביה ומונטנגרו רוסיה כוללת באופן רשמי את ברית המועצות
חליפת הסוואה

חליפת הסוואה (נקראת באנגלית Ghillie suit, חליפת גילי) היא ביגוד שנלבש מעל מדי הקרב לשם הסוואה צבאית ונועדה להטמיע את החייל בשטח האויב. לרוב חליפת ההסוואה מורכבת מסרבל בצבעים התואמים את צבעי השטח, עם דוגמה מנומרת כדי לשבור צורה. לעיתים, מצרפים לחליפת ההסוואה ענפים, זרדים ועלים על מנת להסוותם כשיח, במיוחד בשטח סבוך או מיוער. רוב הצלפים משתמשים בחליפות הסוואה. כאשר צלף נשלח למשימה בשטח מדברי הוא יבחר לרוב בחליפת הסוואה בצבע חום בהיר צהבהב. אם הצלף נשלח למשימה בשטח מושלג, לרוב יבחר בחליפת הסוואה בצבע לבן, ולעיתים חליפת הסוואה בצבע תכלת עדין. אם הצלף נשלח למשימה בשטח סבוך או מיוער, הוא יבחר בחליפת הסוואה בצבעי ירוק וחום עם דוגמה מנומרת, ולעיתים אף יצרף לחליפה זרדים ועלים על מנת להסוותו לשיח. עוזר הצלף, המאתר (תצפיתן או מדווח) לובש חליפת הסוואה כדי להיטמע בשטח. צלפים עם חליפות הסוואה המותאמות לשטח מיוער לוחמי חיל ההנדסה הקרבית עם חליפות הסוואה לשטח יבש המכוסה בקוצים צלף עם חליפת הסוואה המותאמת לשטח מיוער הסוואה צליפה רשת הסוואה מדיה וקבצים בנושא חליפת הסוואה בוויקישיתוף חליפת הסוואה לצלף - גיליסויט, סרטון בערוץ "ZIKITEC", באתר יוטיוב (אורך: 01:39) ערך זה הוא קצרמר בנושא צבא. אתם מוזמנים לתרום לוויקיפדיה ולהרחיב אותו.
מארי הארף

מארי אליזבת הארף (באנגלית: Marie Elizabeth Harf; נולדה ב-15 ביוני 1981) היא דוברת ממשל אמריקאית, שכיהנה כיועצת תקשורת אסטרטגית למזכיר המדינה ג'ון קרי בשנים 2015–2017. היא הובילה את תחום האסטרטגיה התקשורתית במשא ומתן על תוכנית הגרעין האיראנית. קודם לכן שירתה כסגנית דוברת מחלקת המדינה וכן כדוברת בפועל. הארף נולדה בשיקגו, אילינוי. היא גדלה בגרנוויל, עיירה במרכז אוהיו השוכנת מזרחית לקולומבוס, וסיימה את לימודיה התיכוניים בשנת 1999. לאחר מכן סיימה תואר ראשון במדע המדינה באוניברסיטת אינדיאנה בבלומינגטון, ובהמשך תואר שני ביחסי חוץ באוניברסיטת וירג'יניה, עם תזה העוסקת ביציבות המשטר בערב הסעודית. היא החלה את הקריירה המקצועית שלה במנהלת המודיעין שב-CIA, כאנליסטית העוסקת במזרח התיכון. בהמשך קודמה לדוברת התקשורת של הארגון. במהלך מסע הבחירות לנשיאות של ברק אובמה ב-2012, ניהלה הארף את אסטרטגיית התקשורת של מצע הביטחון הלאומי בקמפיין, ושירתה גם כדוברת שלו. ביוני 2013 מונתה לסגנית דוברת מחלקת המדינה, שם שירתה תחת ג'ן סאקי. מיוני 2015 עד ינואר 2017 החלה לשמש כיועצת בכירה לאסטרטגיה תקשורתית עבור מזכיר המדינה ג'ון קרי, ולקחה חלק מרכזי בשיחות שהובילו להסכם המעצמות על תוכנית הגרעין האיראנית. בינואר 2017 הצטרפה כפרשנית בערוץ פוקס ניוז. מארי נישאה לג'וש לוקאס באפריל 2012. מדיה וקבצים בנושא מארי הארף בוויקישיתוף מארי הארף, ברשת החברתית אקס (טוויטר) ענת סרגוסטי, מארי הארף: הפנים של משרד החוץ האמריקני, באתר Onlife Josh Rogin (30 באפריל 2013). "Former Obama spokesperson moving to State". FP. נבדק ב-11 ביולי 2014. {{cite news}}: (עזרה)
דגל רוד איילנד

דגל רוד איילנד (באנגלית: Flag of Rhode Island) הוא לבן ומורכב מעוגן זהוב המוקף בשלושה עשר כוכבים זהובים המסמלים את שלוש עשרה המושבות (רוד איילנד היא המושבה ה-13 לפי חוקת ארצות הברית). מתחת לעוגן ישנה רצועה כחולה הנושאת את מוטו המדינה: "Hope" (תקווה). דגל רוד איילנד אומץ רשמית בשנת 1897. הוא מתואר רבות עם מסגרת זהובה מעבר לשלושת הקצוות החופשיים (שלא נמצאים בצד התורן). הדגל מלבני ובעל יחס אורך/גובה של 29:33. מדיה וקבצים בנושא דגל רוד איילנד בוויקישיתוף דגל רוד איילנד, באתר דגלי העולם (באנגלית) דגל רוד איילנד, באתר אנציקלופדיה בריטניקה (באנגלית) ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.